****

**FESTIVALIO „Muzikos dirižablis-2019“ NUOSTATAI**

**Apie festivalį**

Kelmės Jono Graičiūno gimnazijos nuo 2007 metų organizuojamas festivalis „Muzikos dirižablis“

skirtas įvairaus amžiaus gabiems muzikai vaikams ir jaunuoliams, kurie lanko bendrojo lavinimo

mokyklų neformaliojo ugdymo būrelius, įvairias muzikos studijas ar muzikuoja savarankiškai.

Festivalyje gali dalyvauti visi norintys, laiku atsiuntę užpildytas paraiškas (be papildomos

atrankos). Dalyvio mokesčio nėra.

**Tikslai ir uždaviniai**

Festivalis populiarina „gyvai“ atliekamą muziką, suteikia galimybę jaunimui pasirodyti scenoje,

muzikuoti kartu su bendraamžiais; siekia skatinti gabių muzikai vaikų ir jaunuolių meninę

saviraišką, ugdyti kiekvieno jauno žmogaus pasitikėjimą savimi, artistiškumą, muzikinį skonį,

suteikti patirties kultūrinio, socialinio pažinimo, bendravimo srityse, skatinti muzikos pedagogus

kreipti didesnį dėmesį į instrumentinę muziką.

**Dalyviai**

Vokaliniai instrumentiniai ansambliai, jazz, pop, rock grupės.

Dalyvių amžius nuo 10 iki 19 metų.

**Organizavimas**

Festivalis vyks 2019 metų lapkričio 29 dieną Kelmės Jono Graičiūno gimnazijoje. Dalyvių registracija prasideda 10 val. Kiekvienam kolektyvui susipažinti su garso aparatūra, išsakyti pageidavimus garso režisieriui bus skiriama iki 10 minučių. Koncerto pradžia 13 val.

**Reikalavimai**

Paskutinė paraiškos (dalyvio anketos) pristatymo data - 2019 m. lapkričio 25 d. Paraišką prašome siųsti elektroniniu paštu [zklimiene@yahoo.com](mailto:zklimiene@yahoo.com) (direktoriaus pavaduotoja Živilė Klimienė). Jei reikalingas oficialus gimnazijos kvietimas, taip pat rašykite šiuo adresu (registruojantis dalyvauti festivalyje), nusiųsime jį į jūsų mokyklą prieš festivalį.

Dalyviai atvyksta savo transportu.

Festivaliui paruošiami 2 – 4 kūriniai (festivalio metu atliekamų kūrinių skaičius priklauso nuo dalyvaujančių grupių skaičiaus).

Visi kolektyvai groja ir dainuoja tik „gyvai“.

**Apdovanojimai**

Kiekvienam festivalio dalyviui (kolektyvui ir vadovui) bus įteikiami padėkos raštai, prizais

apdovanojamos visos grupės ir geriausiai pasirodę muzikantai.

**Organizatoriai**

Kelmės Jono Graičiūno gimnazija, rėmėja – Kelmės rajono savivaldybė

Adresas: Raseinių 1, 86162 Kelmė

Telefonas: 8 427 61195, 8 427 61196

Faksas: 8 427 61195

Elektroninis paštas: [info@jggimnazija.lt](mailto:info@jggimnazija.lt)

Interneto tinklalapis: [www.jggimnazija.lt](http://www.jggimnazija.lt)

**Festivalio koordinatoriaus kontaktai**

Kelmės Jono Graičiūno gimnazijos muzikos mokytojas ekspertas Svajūnas Klimas, tel. 868697072,

el.paštas: [svaklis@gmail.com](mailto:svaklis@gmail.com) Šiuo adresu taip pat galite siųsti paraiškas dalyvauti festivalyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_